Във връзка с постъпило уведомление с вх. № ОВОС-2028/19.07.2023г. и допълнителна информация с вх. № ОВОС-2028-235/20.10.2023г. за инвестиционно предложение (ИП): „Изграждане на кариера за добив на варовици в концесионна площ „Орманите“ (244,179 дка.)“, землище на с. Тюркмен, община Брезово, област Пловдив и становище на БД ИБР с изх. №ПУ-01-689(24)/28.12.2023г. с възложител: „АГРО ЕРГ“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното инвестиционно предложение е свързано с изграждане на кариери за добив на варовици в концесионна площ „Орманите“ (244,179 дка.)“, землище на с. Тюркмен, община Брезово, област Пловдив. Находището ще се реализира за срок от 35 (тридесет и пет) години. Същото се намира на разстояние от 470 до 600 м. североизточно от с. Тюркмен и на 1200 м. североизточно от с. Гранит.

Находище „Орманите“ е разделено на два участъка: „Орманите – югоизток” с площ 71799 м2 и „Орманите – северозапад” с площ 123188 м2.

Площ „Орманите“ (244,179 дка.) е проучено от „АГРО ЕРГ“ ЕООД. Въз основа на сключен Договор от 15.04.2009 г. за проучване на строителни материали – варовици в площ „Орманите“, землище на с. Тюркмен, община Брезово.

Инвестиционно предложение попада в обхвата на т. 2, буква „а“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

В изпълнение на изискванията на чл. 4а от Наредбата за ОВОС информацията, постъпила с уведомлението, както и постъпилата допълнителна информация бе изпратена на Басейнова дирекция „Източнобеломорски район“ (БД ИБР) за извършване на проверка относно допустимостта на ИП спрямо режимите, определени в утвърдените планове за управление на речните басейни (ПУРБ) на ИБР и планове за управление на риска от наводнения (ПУРН).

С писмо изх. № №ПУ-01-689(24)/28.12.2023г. БД ИБР изразява, че ИП е допустимо от гледна точка на ПУРБ и ПУРН на ИБР (2016-2021), ЗВ и подзаконовите актове към него.

**ІІ. Относно приложимата процедура по реда на чл. 31 от Закона за биологичното разнообразие (ЗБР):**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000443 „Река Омуровска“.

Копие на писмото е изпратено до Община Брезово, Кметство с.Тюркмен и БД ИБР

Отговорено от РИОСВ-Пловдив на 17.01.2024г.